kalixlouiis/myanmar-wikipedia-corpus huggingface dataset:
၁၅၈၀၀သော လူတို့လည်း စီတန်းလျက်နေကြသည်။
Arlott, John and others (1953) Elizabeth Crowned Queen, Odhams Press Limited (pp. 15–25) သံစုံတီးဝိုင်း စစ်ရေးပြတပ်ရင်းကို စစ်ရုံးမှ ကာနယ် ဘာရိုး (Colonel Burrows) က ဦးဆောင်သည်။
၎င်းနောက်က ကိုလိုနီဖြစ်ခဲ့ဖူးသောနိုင်ငံများ ကိုယ်စားပြုအဖွဲ့နှင့် ဓနသဟာယ စစ်သည်များ၊ ၎င်းတို့နောက်က ဗြိတိသျှတော်ဝင် ကြည်း၊ ရေ၊ လေ တပ်များ၊ တော်ဝင်မိသားစုဝင်းမှူးများ လိုက်ပါကြသည်။
၎င်းအဖွဲ့များနောက်က တွန်ဂါဘုရင်မအပါအဝင် ဗြိတိသျှထိန်းသိမ်းခံနိုင်ငံများမှ ခေါင်းဆောင်များ၊ ဓနသဟာယ ဝန်ကြီးချုပ်များ၊ ထီးနန်းရိုးမှန်သော မဟာဆီမဟာသွေး မင်းသား၊ မင်းသမီးများနှင့် မယ်တော်ဘုရားတို့ အစဉ်အတိုင်း လှည်းများဖြင့် လာကြသည်။
မြင်းစီးထားကြသည့် ဗြိတိသျှတပ်မတော်ေနာက်မှ ကိုယ်ရံတော်တပ်မှူးများ နှင့် ဝင်းမှူးများ ခြံရံထားသည့် ရွှေလှည်းတော်၊ ၎င်းနောက်က ကိုယ်ရံတော်အရာရှိများ လိုက်ပါကြသည်။
London Gazette pp. 6264–6270 ဧည့်သည်တော်များ thumb|နန်းတက်ပွဲသုံး ထိုင်ခုံများ ပွဲမတိုင်ခင် ကြိုတင်ပြင်ဆင်မှုများ ပြုလုပ်စကတည်းက ပိတ်ထားခဲ့သည့် ဝက်စမင်စတာကျောင်းတော်သည် ပွဲနေ့နံနက် ခြောက်နာရီ၌ ဖွင့်လှစ်ပြီး၊ ဓနသဟာယ နိုင်ငံများမှ ဖိတ်ကြားထားသော ဧည့်သည်တော် ၈၀၀၀ခန့်၊ တော်ဝင်မိသားစုဝင်များ၊ ပြည်ပ တော်ဝင်မျိုးနွယ်များ၊ ဗြိတိသျှသူကောင်းစာရင်းဝင်များ၊ နိုင်ငံ့ခေါင်းဆောင်များ၊ လွှတ်တော်ကိုယ်စားလှယ်များ စသည့် အရေးကြီးပုဂ္ဂိုလ်များသည် ၈:၃၀တွင် အသီးသီးရောက်လာကြ၏။
တွန်ဂါဘုရင်မမှာ လန်ဒန်မိုးဖွဲဖွဲလမ်းမထက် အမိုးဖွင့်လှည်းစီးရသည်ကို ဝမ်းမြောက်လှသဖြင့် လမ်းတစ်လျှောက် ရွှင်မြူးလျက်ရှိသည်ဟူ၏။
ပြည်ထဲရေးဝန်ကြီး ဗိုလ်ချုပ် က အမေရိကန်အစိုးရ ကိုယ်စားလှယ်အဖြစ် ဇနီးဖြစ်သူ ကက်သရင်းနှင့်အတူ တက်ရောက်လာသည်။
ဧည့်သည်တော်များအနေဖြင့် မိမိတို့ ထိုင်ခဲ့သော ထိုင်ခုံများကို ပွဲအပြီးတွင် ဝယ်ယူနိုင်ကြပြီး၊ ရရှိသောအမြတ်ကို နန်းတက်ပွဲကုန်ကျစရိတ်အတွက် ထည့်သွင်းမည်ဖြစ်သည်။
အခမ်းအနား ကျောင်းတော်အတွင်း ဘုရင်မ ရောက်မလာမီ၊ အင်္ဂလိပ်ဘဏ္ဍာစိုး က စိန့်အပ်ဒွပ်သရဖူ ကို ယူဆောင်လျက်၊ ဗိုင်းကောင့် ချူနင်ဟမ် က သူကောင်းနှစ်ယောက် ခြံရံလျက် ဝင်ရောက်လာ၏။
ထိုစဉ် ဝတ်ရုံရှည်များ၊ ဒေါက်ခြာများဖြင့် အင်္ဂလန်ကျောင်းတော်မှ ဂိုဏ်းချုပ်ဆရာတော်များ၊ ဘုန်းတော်ကြီးများ (Durham and Bath and Wells) က အနောက်တံခါးမကြီးမှ ဘုရင်မကို ထွက်ကြိုကြရ၏။
နံနက် ၁၁:၀၀ နာရီခန့် ဘုရင်မ ရောက်လေလျှင် ဝတ်လုံနှင့် ကောဇောများမှာ လှုပ်ရှားရမလွယ်ကူသဖြင့် ကန်တာဘာရီဂိုဏ်းချုပ်ဆရာတော် (အင်္ဂလီကန်သာသနာပိုင်) ဂျီယိုဖရေး ဖစ်ရှာ ကို "စကြစို့"ဟု ပြောလေ၏။
တစ်ဖန်၊ ဓနသဟာယ သံအမတ်ကြီးများက ၎င်းတို့ ပြည်ထောင်များ၏ သင်္ကေတတံခွန်များကို ကိုင်ဆောင်ကြလျက်၊ ဆာလံကျမ်း (Psalm 122, vv. 1–3, 6, 7) လာ ဓမ္မတေး "I was glad" သီဆိုနေသော ဆာဟူးဘတ်ပယ်ရီ ရှိရာ စင်မြင့်သို့ အလယ်မင်းလမ်းမှတဆင့် လာကြလေသည်။
အယ်လီဇဘက်သည် ဝတ်ပြုရှိခိုးကာ ပူဇော်ဖွယ်ကလပ်၏ တောင်ဘက် နန်းပလ္လင် (Chair of Estate) ထက်၌ ထိုင်လတ်သည်ရှိသော်၊ ဘုန်းတော်ကြီးများက သမ္မာကျမ်းစာ စသည့် ဘာသာရေး အဆောင်အယောင်များ သယ်ဆောင်လာကြကာ၊ သူကောင်းမျိုးတို့ အပ်လာသည့် မင်းမြှောက်တန်ဆာများကို ဝက်စမင်စတာ ဂိုဏ်းထောက်ဆရာတော် အယ်လန်ကမ်ဘဲဒွန် က ကလပ်ပေါ်တင်ရသည်။
left|upright|thumb|နန်းပုလ္လင်ဆီသို့ လျှောက်လှမ်းလာသော အယ်လီဇဘက် ဘုန်းတော်ကြီးဖစ်ရှာနှင့်အတူ Garter Principal King of Arms ဂျော့ဘဲလူး ဦးဆောင်သော ဗြိတိသျှ တရားဝန်ကြီးချုပ် (အထက်လွှတ်တော် ဥက္ကဋ္ဌ) ဗိုင်းကောင့် စီမွန်၊ အင်္ဂလိပ် ဘုရင့်အိမ်တော်ဝန် မားကွစ် ကောလ်မွန်ဒေလီ၊ အင်္ဂလိပ် နယ်မြေခံရဲ ဗိုင်းကောင့် အယ်လန်ဘရု့ခ်၊ နော့ဖတ်မြို့စား အမတ်ကြီး မာရှယ်တို့က ဧည့်ပရိသတ်တို့ကို "ဆရာတို့၊ ယခုအခါ ကျွန်ုပ်သည် သင်တို့၏ အတုမဲ့ ဘုရင်မ အယ်လီဇဘက်နဲ့ မိတ်ဆက်ပေးပါအံ့။
ကန်တော့ဆက်၍ အမှုတော်ထမ်းရွက်ကြပါမည်လော။
""Sirs, I here present unto you Queen Elizabeth, your undoubted Queen: wherefore all you who are come this day to do your homage and service, are you willing to do the same?"ဟု တစ်မျက်နှာစီလှည့်၍ မေးလေလျှင်၊ ပရိသတ်တို့ကလည်း "ဘုရင်မ အယ်လီဇဘက်ကို ဘုရားသခင် စောင်မပါစေ""God save Queen Elizabeth!"ဟု အလှည့်တိုင်း ဖြေကြသည်။
ဘုရင်မက ပလ္လင် (King Edward's Chair) ရှေ့ရပ်ကာ ခြေကိုရှေ့တစ်ဖက်ထုတ်၍ အခေါက်တိုင်း ဦးညွှတ်ရသည်။
ပလ္လင်ပေါ် တစ်ဖန် ပြန်ထိုင်ပြီး သာသနာပိုင်ဆရာတော် တိုင်ပေးသည့် နန်းတက်သစ္စာဆိုရ၏။
အဆိုပါ ရှည်လျားလှသည့် သစ္စာတိုင်စာတမ်းတွင် ဘုရင်မပိုင်နက်အတွင်းက တစ်နိုင်ငံချင်းကို ၎င်းတို့၏ ထုံးတမ်းစဉ်လာ ဥပဒေများနှင့်အညီ အုပ်ချုပ်ပါမည့်အကြောင်း၊ အပြစ်အမှုဟူသမျှ မေတ္တာရှေ့ထား၍ တရားသဖြင့် စီရင်ပါမည့်အကြောင်း၊ ပြည်ထောင်စုနိုင်ငံကြီးအတွင်း ပရိုတက်စတင့်သာသနာထွန်းကားစေရန်နှင့် အင်္ဂလန်ကျောင်းတော်နှင့် ဘုန်းတော်ကြီးများကို ကာကွယ်စောင့်ရှောက်ပါမည့်အကြောင်းများ ပါဝင်သည်။
၎င်းနောက် ပူဇော်ကလပ်ဘက်ကို လှည့်၍ "ဆိုခဲ့ပြီးသည့်အတိုင်း ကျင့်ဆောင်ပါမည်။
ထို့အတွက်ကြောင့် ဘုရားသခင် မှိုင်းမတော်မူပါ""The things which I have here promised, I will perform, and keep. So help me God"ဟု ဆိုပြီးလျှင် သမ္မာကျမ်းကို နမ်းရ၏။
ကျမ်းစာကို ဝက်စမင်စတာ ဂိုဏ်းထောက်ဆရာတော်ထံ ပြန်အပ်သောအခါ တော်ဝင်အမူအရာ အမှတ်အသားဖြင့် ဆောင်ရသည်။
ကျမ်းစာကို ၎င်းဂိုဏ်းထောက်မှ စကော့တလန် အသင်းတော်တရားရုံး တာဝန်ခံ ဘုန်းတော်ကြီး ဂျိမ်းစ် ပစ်ဝက်ဆင်ထံ ပေးရသည်။
၎င်းကယူ၍ တစ်ဖန် အောက်ပါအတိုင်းဆိုကာ ဘုရင်မထံ ဆက်ရသည်။
"Our gracious Queen: to keep your Majesty ever mindful of the law and the Gospel of God as the Rule for the whole life and government of Christian Princes, we present you with this Book, the most valuable thing that this world affords. Here is Wisdom; This is the royal Law; These are the lively Oracles of God." ဘုရင်မက ကျမ်းတော်ကို ဂျိမ်းစ် ပစ်ဝက်ဆင်ထံ ပြန်အပ်ပြီး၊ ၎င်းက ဂိုဏ်းထောက်ဆရာတော်ထံ ပြန်ပေးရသည်။
thumb|Orb, the Sceptre with Cross, Sceptre with Dove, and the Ring ပြီးလျှင် ခရစ်တော် နောက်ဆုံးညစာ အထိမ်းအမှတ် (Communion service) ပေါင်မုန့်နှင့် စပျစ်ရည် သုံးဆောင်ကြပြီး၊ ဘုရင်မနှင့် ဘုန်းတော်ကြီးများ ဘုရားဝတ်ပြုကြသည်။
ဘုန်းတော်ကြီး ဖစ်ရှာက "အို ဘုရားသခင်၊ သင်၏ အမှုတော်ကို နှလုံးသားဖြင့် ထမ်းရွက်မည့် ကျွန်ုပ်တို့ အစိုးရနှင့် ဉာဏ်ပညာတို့၏ ဝိညာဉ်တော် ဘုရင်မကြီး အယ်လီဇဘက်သည် ၎င်းစိုးစံသည့် ကာလအတွင်း သင်၏ ကျောင်းတော်ကို ဘေးမသန်းအေးချမ်းရအောင် ကာကွယ်ပါမည့်အကြောင်းနှင့် ခရစ်ယာန်သာသနာ၌ ငြိမ်းချမ်းစွာ ယုံကြည်ကိုးကွယ် ဆည်းကပ်ပါမည့်အကြောင်း ထောက်ခံပါသည်။
""O God... Grant unto this thy servant Elizabeth, our Queen, the spirit of wisdom and government, that being devoted unto thee with her whole heart, she may so wisely govern, that in her time thy Church may be in safety, and Christian devotion may continue in peace"ဟု ဆိုပြီး၊ ရှင်ပေတရု ပထမဟောစာ၊ ဆာလံကျမ်း၊ ရှင်မဿဲခရစ်ဝင်ကျမ်းတို့မှ ကောင်းနိုးရာရာများ ကောက်နုတ်ဟောကြားသည်။
ဘုရင်မ ရေစင်သွန်းခံချိန် ":en:Zadok the Priest" ဓမ္မပူဇာတေးများ သီဆိုကြသည်။
ရေစင်သွန်းခံလျှင် ဆင်ယင်ထားသည့် ကျောက်မျက်များနှင့် ကြက်သွေးရောင် ဝတ်ရုံရည်တို့ကို အန်ကတ်စတာ အမတ် (Earl of Ancaster) နှင့် ဝတ်လုံသခင်မ၊ ဒီဗွန်ရှိုင်းယား မြို့စားကတော် တို့က ဖယ်ပေးရပြီး၊ နန်းတက်ဝတ်စုံကို အပေါ်က ဖုံးပေးသည့် ဟာ့နဲလက်ရာ ရိုးရိုးရှင်းရှင်း အဖြူရောင်အနားကွပ် ဝတ်ရုံလွှားသည်။
ထိုအခါ ဝက်စမင်စတာ ဂိုဏ်းထောက်အကူအညီဖြင့် ဘုန်းတော်ကြီး ဖစ်ရှာက ခမည်းတော်နန်းတက်ပွဲက သုံးခဲ့သည့် ပစ္စည်းများကိုပင် အသုံးပြုထားသော ရေစင်ဖြင့် လက်ဝါးကပ်တိုင်သင်္ကေတပြု ဖျန်းပက်ပေးသည်။
. ဘုရင်မ၏ တောင်းဆိုချက်အရ ရေစင်သွန်းအခမ်းအနား အပြည့်အစုံကို ရိုက်ကူးထုတ်လွှင့်မှုမရှိပေ။
https://www.bbc.com/news/uk-22764987 ဂိုဏ်းထောက်ဆရာတော်က ဘုရင့်အိမ်တော်ဝန်ကို ကလပ်ပေါ်က သံဆူးကိုပေးရသည်၊ ၎င်းသံဆူးကို ဘုရင်မထံ ဆက်ပြီး ကလပ်ပေါ်ပြန်ထားရသည်။
ဖစ်ရှာ ဘုရားစာရွတ်ပြီးနောက် :en:Sword of State ကို ဘုရင်မလက် အပ်ရသည်၊ ထို ဓားကို ကလပ်ပေါ် ဘုရင်မကိုယ်တိုင် တင်ရသည်။
သူကောင်းမျိုးဝင်တစ်ယောက်က သျှီလင် ၁၀၀ပေး၍ ကိုင်ရသည်။
ထို့နောက် ဘုရင်မကို Armill (လက်ကောက်)၊ စုလျား၊ ဘွဲ့ဖြူ၊ Sovereign's Orb (ကျောက်မျက်ခြယ်စက်လုံး) တို့ ဆက်သရသည်။
လက်စွပ်နှင့် လက်ဝါးကပ်တိုင်ပုံ သန်လျက်ကို ညာဘက်လက်က၊ ချိုးငှက်ပုံ ကျိုင်းကို ဘယ်ဘက်လက်က ကိုင်ထားသော ဘုရင်မကို သာသနာပိုင်ဆရာတော်က မကိုဋ်သရဖူဆောင်းပေးရသည်။
ဘုရင်မဆံစကို သရဖူထိသည်နှင့် ပရိသတ်တို့က "ဘုရင်မကို ဘုရားသခင် စောင်မတော်မူပါ"ဟု သုံးကြိမ်တိုင်ထောမနာပြုရသည်။
မင်းသားများနှင့် သူကောင်းမျိုးစုတို့ စုရုံးကာ ဗောင်းများ ဆောင်းရသည်။
လန်ဒန်တာဝါဆီမှ သေနတ် ၂၁ချက် ဖောက်ရသည်။
ဩဘာစာဖတ်ကြားစဉ်၊ သာသနာပိုင်ဆရာတော်နှင့် ဘုန်းတော်ကြီးအားလုံး သစ္စာဆိုရသည်။
တော်ဝင်သူကောင်းများ၊ ကြင်ဖက်​တော်နှင့်၊ ဂလောစတာမြို့စား မင်းသားဟင်နရီ၊ ကန့်မြို့စား မင်းသားအပ်ဒွပ် တို့ ဦးဆောင်သည့် တိုင်းပြည်တစ်ဝန်း သူကောင်းမျိုးစုများ အသီးသီး ကန်တော့ဆက် သစ္စာခံရသည်။
နောက်ဆုံး ဘယ်ရွန်တစ်ယောက်အထိ ကိစ္စပြီးလျှင် "ဘုရားသခင် စောင့်ရှောက်ပါစေ။
သက်တော်ရာကျော် ရှည်ပါစေ။
ကမ္ဘာတည်သရွေ့ သက်တော်တည်ပါစေ။
""God save Queen Elizabeth. Long live Queen Elizabeth. May the Queen live for ever!"ဟု ဟစ်ကြွေးကြသည်။
ဘုရင်မက မင်းမြှောက်တန်ဆာများချွတ်၍ ဒူးထောက်ကာ ပေါင်မုန့်နှင့် စပျစ်ရည် ပွဲတော်တည်ရသည်၊ Lord's Prayer ရွတ်ဖတ်၍ အပြစ်ဝန်ခံ၊ အာပတ်ဖြေ၊ ဝတ်ပြုရသည်။
ဘုရင်မသည် နန်းစဉ်သရဖူကို ဆောင်းလျက်၊ သန်လျက်၊ ကျိုင်းတို့ကိုကိုင်လျက်၊ ဘုရားကျောင်းအရှေ့ပိုင်းမှ အလယ်လူသွားလမ်းကို ဖြတ်၍ အနောက်တံခါးမကြီးမှ ထွက်ခွာချေပြီ။
ထိုစဉ် ပရိသတ်များက ":en:God Save the Queen" သီချင်းကို သီဆိုကြလေသည်။
ဂီတပိုင်း thumbnail|ပွဲပြီးသည့်နောက် ဘက်ကင်ဟမ်နန်းတော်ရှိ ပွဲကြည့်စင် ဘုရင်မ၏ ဂီတဆရာ အာနိုး ဘက်စ် ကို ပွဲစီစဉ်ညွှန်ကြားသူဖြစ်မည်ဟု ထင်ထားကြသော်လည်း၊ စင်စစ် ၁၉၄၇ တော်ဝင်မင်္ဂလာပွဲတွင် တာဝန်ယူခဲ့သူ၊ ကျောင်းတော်၏ ဓမ္မတေးနှင့် အော်ဂင်ဆရာ ဝီလျံ မက်ကီး ကို ခန့်အပ်ခဲ့သည်။
မက်ကီးက အာနိုးနှင့် ယခင်နန်းတက်ပွဲ ဂီတပိုင်းတာဝန်ခံ ဆာ အားနတ်ဘူးလော့ တို့ကို အကြံပေးပုဂ္ဂိုလ်များအဖြစ် ခန့်အပ်ခဲ့သည်။
အော်ဂင်နှင့် သံပြိုင်သီဆိုရန် ​ရှေးထုံးနှင့်အညီ ဟန်ဒယ်၏ "Zadok the Priest" နှင့် ပယ်ရီ၏ ":en:I was glad" တို့ ပါဝင်ရသည်။
၁၆ရာစုလက်ရာ "Rejoice in the Lord alway" နှင့် ဆမ်မြူယယ် ဆီဘက်စရှန် ဝက်စလေ ၏ "Thou wilt keep him in perfect peace" တို့ကို တေးသံကျူးသီချင်းအဖြစ် သီဆိုရသည်။
နောက် အစဉ်အလာတစ်ခုမှာ ထိုခေတ်၏ ဥသျှောင်တေးရေးဆရာများကို သီချင်းစပ်ခိုင်းရခြင်းဖြစ်သည်။
ရက်ဖ် ဗိုဂန် ဝီလျံ က သီချင်းတို (motet) "O Taste and See"၊ ဝီလျံ ဝေါလ်တန် က ":en:Te Deum" အတွက် တေးသွား၊ ကနေဒါသား ဟေလီ ဝီလန် က သံပြိုင်သီချင်း "O Lord our Governor" တို့ ရေးစပ်သီကုံးပေးကြသည်။
သံစုံတီးဝိုင်းနှင့် တွဲဖက်သီဆိုရန် အာသာ ဘလစ် က "Processional"၊ ဝီလျံ ဝေါလ်တန်က ":en:Orb and Sceptre"၊ အာနိုး ဘက်စ်က "Coronation March" တို့ သီကုံးပေးကြသည်။
ဘင်ဂျမင် ဘရစ်တန် က ရေးစပ်ပေးရန် သဘောတူထားသော်လည်း တုပ်ကွေးဖြစ်နေသည့်အပြင် အယ်လ်ဒီဗာရာ ရေဘေးအတွက် ဆောင်ရွက်ရန်ရှိလာသည့်အတွက်၊ အာနို့းသီချင်းနောက်က အပ်ဒွပ် အယ်လ်ဂါ၏ "Pomp and Circumstance March No. 1 in D" သီဆိုစေသည်။
ဂေါ်ဒန် ဂျက်ကော့က God Save the Queen ကို တံပိုးခရာသံပြိုင်မှုတ် (စည်တော်ရွမ်း)ရန် စီစဉ်ပေးရသည်။
နန်းတက်ပွဲအတွက် သံစုံကျူးအဖွဲ့ကို ဝက်စမင်စတာကျောင်းတော်၊ စိန့်ပေါလ်ကသီဒြယ် ဘုရားရှိခိုးကျောင်း၊ Chapel Royal၊ ဝင်ဆာ စိန့်ဂျော့ဂိုဏ်းခွဲတို့မှ အဖွဲ့များ ပေါင်းစပ်ဖွဲ့စည်းထားသည်။
အသင်းတော်ဘုရားကျောင်းများမှ အမြင့်သံသီဆိုမည့် ပြည်ထောင်စုအတွင်း ဒေသအသီးသီး ကိုယ်စားပြု ယောက်ျားလေး အယောက် ၂၀အတွက် တော်ဝင်ဘုရားကျောင်းဂီတကျောင်းက အသံစစ်ပေးရသည်။
ရွေးချယ်ခံရသူများကို အယ်ဒင်တန်နန်းတော်၌ တစ်လကြာ လေ့ကျင့်ပေးသည်။
စုစုပေါင်း သီဆိုသူ အရေအတွက်မှာ အမြင့်သံ ၁၈၂ယောက်၊ alto အတွက် ၃၇ယောက်၊ tenor အမြင့်ဆုံးအသံ ၆၂ယောက်၊ ဘယ်သံ ၆၇ယောက် ဖြစ်သည်။
ဆာ အေဒရီယန်ဘော့၏ သံစုံတီးဝိုင်းပါ ထည့်ရေလျှင် ဂီတပညာရှင် စုစုပေါင်း ၄၈၀ဖြစ်သည်။
နန်းတက်အောင်ပွဲ၊ အထိမ်းအမှတ်ပွဲနှင့် မီဒီယာ နန်းတက်ပွဲ အထိမ်းအမှတ် ဩစတြေးလျထုတ် တံဆိပ်ခေါင်း ဒုတိယ အယ်လီဇဘက် နန်းတက်ပွဲ အထိမ်းအမှတ်တံဆိပ်များကို ကနေဒါ၊ နယူးဇီလန်၊ တောင်အာဖရိက၊ ဗြိတိန်အပါအဝင် ဘုရင်မ၏ နယ်မြေတစ်ဝန်းက ပြည်သူထောင်ပေါင်းများစွာကို ချီးမြှင့်ခဲ့သည်။
ကနေဒါတော်ဝင် ဒင်္ဂါးသွန်းစက်ရုံက သွန်းလုပ်သည့် ကြေးတံဆိပ် သုံးသန်းကျော်ကို ကနေဒါအစိုးရထံက မှာယူပြီး၊ တိုင်းပြည်အနှံ့က ကျောင်းသားများထံ ဖြန့်ဝေပေးသည်။
၎င်းတံဆိပ်တွင် ဘုရင်မပုံ ရိုက်နှိပ်ပြီး CANADA ဟူသော စာတန်းအပေါ်၌ ELIZABETH II REGINA CORONATA MCMLIII ကို နန်းတွင်းသုံးစာဝှက်ဖြင့် ရေးထိုးထားသည်။
ဆဋ္ဌမ ဂျော့ဘုရင် နန်းတက်ပွဲကကဲ့သို့ပင်၊ ဝင်ဆာရဲတိုက်အနီး ဝင်ဆာပန်းခြံကြီး (Windsor Great Park) ရှိ ဝက်သစ်ချပင်များမှ ဝက်သစ်ချသီးများကို သင်္ဘောဖြင့်သယ်၍ ဓနသဟာယတစ်ဝန်းရှိ ပန်းခြံများ၊ ကျောင်းဝင်းများ၊ သုဿာန်များ၊ ပုဂ္ဂလိကဥယျာဉ်များတွင် တော်ဝင်ဝက်သစ်ချ သို့မဟုတ် နန်းတက်ဝက်သစ်ချပင်များအဖြစ် စိုက်ပျိုးစေသည်။
thumb|ယူကေတွင် နန်းတက်ပွဲ အထိမ်းအမှတ်အဖြစ် စိုက်ပျိုးထားသည့် သစ်ပင်ကို ကမ္ပည်းထိုးထားခြင်း ဘုရင်မက လန်ဒန်တွင် နန်းတက်ပွဲ ကြက်သားဟင်း ဖန်တီးချက်ပြုတ်စေ၍ နေ့လယ်စာတည်ခင်းပေးသည်။
ဝိတိုရိယ တမံမှ မီးပန်းများ ပစ်ဖောက်ကြသည်။
ယူနိုက်တက် ကင်းဒမ်းအနှံ့ လမ်းပေါ်ထွက်၍ ပါတီပေးကြသည်။
မေလတွင် ဂလက်စဂိုး၊ ဟမ်ဒင်ပန်းခြံ (Hampden Park, Glasgow) ၌ နန်းတက်ပွဲဖလား တံခွန်စိုက် အားကစားပြိုင်ပွဲ ကျင်းပပေးသည်။
နန်းတက်ပွဲ မတိုင်ခင် နှစ်ပတ်အလိုတွင် ကလေးစာပေ မဂ္ဂဇင်းဖြစ်သည့် Collins Magazine က The Young Elizabethan အဖြစ် အမှတ်တံဆိပ် ပြောင်းလဲထုတ်ဝေသည်။
နှင့် တို့ ဧဝရတ်တောင်တက် ညီလာခံတက်ရောက်၍ ပွဲ့နေ့၌ ဗြိတိန်သို့ ရောက်ရှိလာသည်တွင် နယူးဇီလန်၊ အမေရိကန်၊ ဗြိတိသျှ မီဒီယာများက "a coronation gift for the new Queen" (ဘုရင်မသစ်အတွက် နန်းတက်ပွဲ လက်ဆောင်) အဖြစ် ရေးသားဖော်ပြကြသည်။
မွန်မောက်အနီး EIIR (Elizabeth II Regina) ဟု စာထွင်းထားသည့် သစ်ပင်များ ကနေဒါနိုင်ငံတွင် ညအချိန် မီးဖြင့် စစ်ရေးပြခြင်း၊ မြင်းပြိုင်ပွဲများ ကျင်းပခြင်း၊ စီတန်းအင်အားပြပွဲများ ပြုလုပ်ခြင်း၊ မီးရှူးမီးပန်းများ ပစ်ဖောက်ခြင်းများ ဆောင်ရွက်ကြသည်။
ကနေဒါဘုရင်ခံချုပ် ဗင်းဆင့် မက်စီက တရားဝင်ရုံးပိတ်ရက်အဖြစ် ကြေညာသကဲ့သို့၊ နန်းတက်ပွဲမိန့်ခွန်းထုတ်လွှင့်သည့် အော့တဝါရှိ ပါလီမန်တောင်ကုန်းတွင် မင်းပွဲစိုးပွဲများ ကျင်းပပေးသည်။
ထို့နောက် ပါလီမန်တောင်ကုန်း၌ ပွဲလမ်းသဘင်များ ကျင်းပပေးပြီး၊ စုံတွဲကပွဲတစ်ခုကိုလည်း ရီဒူးခန်းမ၌ ကျင်းပပေးသည်။
နယူးဖောင်လန်းတွင်လည်း သကြားလုံးဘူး ကိုးသောင်းကျော်ကို ကနေဒါတော်ဝင် လေတပ်ကတစ်ဆင့် ကလေးများအား ဝေငှပေးခဲ့သည်။
တိုရွန်တို ပြပွဲနန်းတော်တွင် ယဉ်ကျေးမှုလက်ရာစုံ ပြပွဲတစ်ရပ် ကျင်းပခဲ့ပြီး၊ ဗင်ကူဗာရှိ တရုတ်တန်းမှာလည်း နယားကပွဲကျင်းပသည်။
ကိုရီးယားကျွန်းဆွယ်၌ ကိုရီးယားစစ်ပွဲအတွင်း တာဝန်ထမ်းဆောင်နေသော ကနေဒါစစ်သားများက အနီရောင်၊ အဖြူရောင်၊ အပြာရောင် မီးခိုးအမြောက်မြား ပစ်ဖောက်ဂုဏ်ပြုကြသည်။
ရေကြောင်းစစ်ရေးပြပွဲ စစ်ရေးပြပွဲလာ ဆွီဒင် (ညာဘက်)နှင့် ဆိုဗီယက် စစ်သင်္ဘောများ ၁၉၅၃ခု ဇွန်လ ၁၅ရက်တွင် ပေါ့တ်မောက်သ် ကမ်းရိုးတန်းရှိ စပစ်ဟတ် (Spithead) ၌ ရေတပ် အလေးပြုမှုကို တက်ရောက်ခံယူသည်။
အဓိက တော်ဝင်ရေတပ်တွင် ဗြိတိသျှ နောက်ဆုံးတိုက်သင်္ဘော HMS Vanguard၊ ရေတပ်စုလေးစုနှင့် လေယာဉ်တင်သင်္ဘော သုံးစီးတို့ ပါဝင်ကြသည်။
ဩစတြေးလျတော်ဝင်ရေတပ်နှင့် ကနေဒါတော်ဝင်ရေတပ်တို့ကလည်း HMAS Sydney (R17) နှင့် HMCS Magnificent (CVL 21) ဟူသည့် ကိုယ်စားပြု သင်္ဘောများလည်း ပါဝင်ကြသည်။
စစ်သင်္ဘော HMS Surprise ကို ​တော်ဝင်ရွက်လှေတော်အဖြစ် အသုံးပြုလျက် ဘုရင်မနှင့် တော်ဝင်မိသားစုတို့သည် ညနေ ၃:၃၀ နာရီတွင် ကမ်းကပ်သင်္ဘောများကို စတင်ရှုစားကြရာ ညနေ ၅:၁၀ နာရီတွင် ပြီးဆုံးသည်။
၎င်းနောက် ရေတပ်လေယာဉ် အစီး ၃၀၀၏ ဝေဟင်ပျံသန်းမှုကို ကြည့်ရှုကြသည်။
ညစာ ပွဲတော်တည်ရန် Vanguard သို့ ကူးလေလျှင် မီးရှူးမီးပန်းများ ပစ်ဖောက်ခြင်းဖြင့် အခမ်းအနားသိမ်းလေသည်။
ဖော်ပြပါများလည်းရှု :en:List of participants in the coronation procession of Elizabeth II :en:1953 Coronation Honours :en:The Queen's Beasts, heraldic statues placed outside Westminster Abbey representing Elizabeth's genealogy :en:Canadian Coronation Contingent မှတ်စုများ ကိုးကား ဆက်လက်ဖတ်ရှုနိုင်ရန် Clancy, Laura. "'Queen's Day – TV's Day': the British monarchy and the media industries", Contemporary British History, vol. 33, no. 3 (2019), pp. 427–450. Feingold, Ruth P. "Every little girl can grow up to be queen: the coronation and The Virgin in the Garden." Literature & History 22.2 (2013): 73–90. Örnebring, Henrik. "Revisiting the Coronation: a Critical Perspective on the Coronation of Queen Elizabeth II in 1953." Nordicom Review 25, no. 1-2 online (2004) Shils, Edward, and Michael Young. "The meaning of the coronation." The Sociological Review 1.2 (1953): 63–81. Weight, Richard. Patriots: National Identity in Britain 1940–2000 (Pan Macmillan, 2013) pp 211–56. ပြင်ပလင့်ခ်များ Order of Service of the Coronation of Queen Elizabeth II Newsreel of the coronation Videos of the celebrations Canada at the Coronation (1953) Coronation model aids architects (1952) Elizabeth is Queen (1953) 50 facts about The Queen's Coronation, Royal page ကဏ္ဍ:ယူနိုက်တက်ကင်းဒမ်း ကဏ္ဍ:အင်္ဂလိပ် ယဉ်ကျေးမှု။
Win () ဟူသော အမည်နှင့် လူသိများသည့် မေတာဝိန ဩပါသ ဣအမ္မကာဇရဏ (, , အသံထွက်: ​မေထာဝိ(န်) အိုဖာ့တ်အီယမ်ခကျောန်း; ၂၁ ဖေဖော်ဝါရီ ၁၉၉၉ မွေး) သည် ထိုင်း-တရုတ်နွယ်ဖွား ထိုင်းသရုပ်ဆောင်တစ်ဦး ဖြစ်သည်။
၎င်း၏ ပွဲဦးထွက်ဇာတ်ကား 2gether: The Series နှင့် Still 2gether တို့မှ ခေါင်းဆောင်မင်းသား Tine အဖြစ် သိကြသည်။
၂၀၂၁ အတွင်း ထွက်ရှိလာမည့် F4 Thailand ဇာတ်လမ်းတွဲတွင် F4 အဖွဲ့ဝင် Kavin (နိရှိကာဒို ဆိုဂျီရို) အဖြစ် ပါဝင်သရုပ်ဆောင်ထားသည်။
ငယ်ဘဝနှင့် ပညာရေး မေတာဝိနကို ထိုင်းနိုင်ငံ၊ ဘန်ကောက်မြို့တွင် မွေးဖွားသည်။
မွေးချင်းလေးယောက်အနက် တတိယမြောက်သား ဖြစ်သည်။
ပညာရတကျောင်းမှ အထက်တန်းအောင်ပြီး၊ အမေရိကန်ပြည်ထောင်စု အိုင်အိုဝါရှိ Belmond–Klemme Community School District တွင် နိုင်ငံတကာ exchange ကျောင်းသားအဖြစ် သွားရောက်သင်ကြားရသည်။
ထိုစဉ်ကာလအတွင်း ကျောင်း၏နာမည်ကြီး စည်းချက်တူရိယာတီး ဓမ္မတေးအဖွဲ့ဝင်အဖြစ် ပါဝင်ခဲ့သည်။
General Educational Development (GED) စာမေးပွဲလည်း အောင်မြင်ခဲ့သည်။
လက်ရှိတွင် ဓမ္မသတ် တက္ကသိုလ်၌ စီးပွားရေးပညာ ဘွဲ့ကြိုတန်း တက်ရောက်လျက်ရှိသည်။
ကိုးကား ပြင်ပလင့်ခ်များ ကဏ္ဍ:၁၉၉၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ထိုင်း အမျိုးသား သရုပ်ဆောင်များ ကဏ္ဍ:ထိုင်း အဆိုတော်များ ကဏ္ဍ:GMMTV အနုပညာရှင်များ။
တဝန် ဝိဟောကရတန (, ) ခေါ် တေ () (၂၀ ဇူလိုင် ၁၉၉၁ ဖွား) သည် ထိုင်း မော်ဒယ်သရုပ်ဆောင်၊ အစီအစဉ်တင်ဆက်သူတစ်ဦး ဖြစ်သည်။
စုဠာလင်္ကရဏတက္ကသိုလ်ထွက် တဝန်သည် ၂၀၁၄ခုနှစ်တွင် Bang Channel ၏ Five Live Fresh အစီအစဉ်တွင် တင်ဆက်သူအဖြစ် ပထမဆုံး ပါဝင်ခဲ့သည်။
ထိုနှစ်ထဲမှာပင် Room Alone 401-410 ဇာတ်လမ်းတွဲတွင် ရုပ်သံပွဲဦးထွက်အဖြစ် ပါဝင်ခဲ့ရာ CLEO မဂ္ဂဇင်း၏ ၂၀၁၄ခုနှစ်၌ အရွေးချယ်သင့်ဆုံး လူပျို ၅၀ စာရင်းဝင်သည်အထိ အောင်မြင်မှုများရရှိခဲ့သည်။
Kiss:The Series (၂၀၁၆) တွင် အဓိကဇာတ်ဆောင် Pete အဖြစ် ပါဝင်ခဲ့ပြီး၊ Kao အဖြစ် သရုပ်ဆောင်သူ Thitipoom Techaapaikhun နှင့် အတွဲချိတ်ပေးခံရသည်။
၂၀၁၈တွင် GMMTV မှ အခြားသရုပ်ဆောင်များနှင့်အတူ School Rangers အစီအစဉ်၌ တင်ဆက်သူအသစ်အဖြစ် ဆောင်ရွက်ရသည်။
Kiss Me Again (၂၀၁၈)၊ Our Skyy (၂၀၁၈)၊ Dark Blue Kiss (၂၀၁၉) တို့တွင်လည်း Pete အဖြစ် သရုပ်ဆောင်ထားသည်။
ငယ်ဘဝနှင့် ပညာရေး ထိုင်းနိုင်ငံ၊ ဘန်ကောက်မြို့တွင် မွေးဖွားသည်။
သိပ္ပံနှင့် သင်္ချာတို့ကို တစိုက်မတ်မတ် လေ့လာခဲ့ပြီး၊ သွန်ကုလာဘ ဝိတ္တယလေကျောင်းမှ အထက်တန်းအောင်သည်။
မူလက ချူလာလောင်ကွန်းတက္ကသိုလ်၊ သိပ္ပံပညာမဟာဌာန၌ ဓာတုဗေဒအထူးပြု တက်ရောက်သင်ကြားသော်လည်း၊ နောက်ပိုင်းတွင် စီးပွားရေးပညာဌာနတွင် စီးပွားရေးပညာ ဘွဲ့ကြိုတန်း တက်ရောက်ခဲ့သည်။
၂၀၁၂တွင် ကျင်းပသည့် ၆၈ကြိမ်မြောက် ချူလာ သမ္မဆတ် ရိုးရာ ဘောလုံးပြိုင်ပွဲ၌ ချုလာ Generation 5၏ ကျိုင်းကိုင်အဖြစ် ဆောင်ရွက်ရသည်။
ဆောင်ရွက်ချက်များ ၂၀၁၄ခုနှစ်တွင် Bang Channel ၏ Five Live Fresh အစီအစဉ်အတွက် တင်ဆက်သူအသစ် ခြောက်ဦးအနက် တစ်ဦးအဖြစ် မိတ်ဆက်ပေးခံရသည်။
ထိုနှစ်အတွင်း Room Alone 401-410 ဇာတ်လမ်းတွဲတွင် Warm အဖြစ် ဇာတ်ပို့နေရာက ပါဝင်သရုပ်ဆောင်ခဲ့သည်။
Ugly Duckling: Don't (၂၀၁၅) တွင်လည်း ပါဝင်သရုပ်ဆောင်ခဲ့သကဲ့သို့၊ ၂၀၁၆ခုနှစ်ထွက် U-Prince Series: The Foxy Pilot နှင့် Kiss:The Series တို့တွင်လည်း ပါဝင်သရုပ်ဆောင်ခဲ့သည်။
၂၀၁၇တွင် Secret Seven: The Series ဇာတ်လမ်းတွဲ၌ အဓိကဇာတ်ဆောင် Alan အဖြစ် သရုပ်ဆောင်ခဲ့သည်။
Kiss Me Again (၂၀၁၈)၊ Dark Blue Kiss (၂၀၁၉) တို့တွင် Pete အဖြစ် သရုပ်ဆောင်ရာ လူသိများလာသည်။
3 Will Be Free (၂၀၁၉) တွင်လည်း Shin အဖြစ် ပါဝင်ခဲ့သည်။
၂၀၂၀တွင် I'm Tee, Me Too ဇာတ်လမ်းတွဲ၌ Teedo အဖြစ် သရုပ်ဆောင်ထားသကဲ့သို့၊ The Gifted: Graduation တွင်လည်း ဧည့်သည်သရုပ်ဆောင်အဖြစ် ပါဝင်ထားသည်။
ရိုက်ကူးမှုစာရင်း ရုပ်သံ Year Title Role Notes 2012Live Love Korn Is1Support role 2014 Room Alone 401-410 Warm Five Live Fresh Himself Main host 2015 Ugly Duckling: Don't Ter Guest role Room Alone 2 Warm Support role 2016 Kiss: The Series "Pete" Phubodin Rachatraku Support role Lovey Dovey Dew Support role U-Prince Series: The Foxy Pilot Phillip Support role Little Big Dream Guest role 2017 Secret Seven Alan Main role 2018 School Rangers Himself Main host Kiss Me Again "Pete" Phubodin Rachatraku Main role Rai Sanaeha Anukhom (Aom) Support role Our Skyy "Pete" Phubodin Rachatraku Main role TayNew Meal Date Himself Main host Tred Tray Fest with Tay Tawan Himself Main host 2019 Dark Blue Kiss "Pete" Phubodin Rachatraku Main role 3 Will Be Free Shin Main role Sanae Hong Krueng Himself Main host 2020 Club Sapan Fine Pae Support role (Ep. 5) Hungry Sister Himself Main host Friend Club Himself Main host The Gifted: Graduation Yuth / Supot (young) Main role (Ep. 1, 8, 10) I'm Tee, Me Too Tee-Do Main role The Blood of Bridal House: Season 2 Korn Main role (Ep. 1) 2021 Angkhan Khlumpong Tee Main role (Ep. 6) Girl2K Matt Guest role (Ep. 8–10) Krahai Lao Himself Main host Remember You Paytai / Meena Main role The Player Tin Main role2022 The Three Gentlebros Tevis Main role Good Old Days:Story 2: Memory of Happiness Jap Main role2023 Tannam (แทนแมนทำแทนได้) "Tonbun" Jaijongdee / "Pi" Patthamalikhit Main role Midnight Museum Boon Support role Cherry Magic "Karan" Wongkarun Main role 2024 Peaceful Property "Peach" Santiphap Tantitaymitr Main role Perfect 10 Liners Tawan Guest role (Ep. 5, 14) TBA A Dog and a Plane "Toto" Phanuphong Khomklao Main role တေးသံသွင်း YearSong TitleEnglish TitleLabel2014รักของฉันนั้นคือเธอ (Bang Channel) ต้นฉบับศิลปิน THE STAR (together with Five Live)Five Live 2019 "ไม่มีนิยาม" (Mai Mee Niyahm)(together with Thitipoom Techaapaikhun) No Definition GMMTV Records 2020 "เสื้อกันหนาว" (Seua Gun Nao)(together with Lula Kanyarat) Sweater White Music 2021 Album "Boys Don't Cry" เก็บความรู้สึกเก่ง (Invisible Tears)Invisible Tears GMMTV Records 2022 "ใครคืออองชองเต" (Khır Enchante)Who is Enchante? GMMTV Records 2023"แอบตะโกน" (Aep Ta Kon) (together with Thitipoom Techaapaikhun)Loudest LoveGMMTV Records"ถ้าเธอได้ยิน" (Tha Thoe Dai-Yin)Voice WithinGMMTV Records ဆုများနှင့် ဆန်ခါတင်စာရင်း Year Award Category Nominated work Result 2019 Buddhist Diplomacy Award Makha Bucha Day Ambassador Khon Dee Sri Siam Award Exemplary Model DONT Journal Awards 2018Best Ensemble of 2018 คู่ ขวัญแห่งปี (Best Couple) (with New Thitipoom Techaapaikun) Kazz AwardsAttractive Young Man of the Year 2020 LINE TV Awards Best Couple Dark Blue Kiss Maya Awards Best Official Soundtrack "ไม่มีนิยาม" (Mai Mee Ni Yam) 2021 Kazz AwardsFavorite's Kazz Magazine ကိုယ်ပိုင်ဘဝ ၂၀၁၇ခုနှစ် ဇွန်လ ၂၉ရက်တွင် ဘောဝေါန္နိဝေတ ဝိဟာရ၌ ရဟန်းခံခဲ့သည်။
ကိုးကား ပြင်ပလင့်ခ်များ ကဏ္ဍ:၁၉၉၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ထိုင်း အမျိုးသား သရုပ်ဆောင်များ ကဏ္ဍ:ထိုင်း အဆိုတော်များ ကဏ္ဍ:GMMTV အနုပညာရှင်များ။
thumb| Diego Arria သည် အေရိယယ် ဖော်မြူလာ အစည်းအဝေးကို စတင်ခဲ့သူဖြစ်သည်။
"အေရိယယ် ဖော်မြူလာ" အစည်းအဝေးဆိုသည်မှာ ကုလသမဂ္ဂလုံခြုံရေးကောင်စီ၏ အဖွဲဝင်နိုင်ငံမှ ခေါ်ယူရပြီး အလွတ်သဘောအစည်းအဝေးဖြစ်သည်။
ကုလသမဂ္ဂလုံခြုံရေးကောင်စီ မှ ကြီးမှူးပြုလုပ်ပြီး လုံခြုံရေးကောင်စီအဖွဲ့ဝင်မဟုတ်သည့် နိုင်ငံကို တက်ရောက်စေခြင်းများလည်း ရှိသည်။
Paul, James. "The Arria Formula". The Arria Formula. Global Policy Formula. Retrieved 5 February 2020. ကုလသမဂ္ဂလုံခြုံရေးကောင်စီ၏ တရားဝင်အစည်းအဝေးများမှဆင်းသက်လာသော်လည်း အေရိယယ် ဖော်မြူလာ အစည်းအဝေးသည် အခြားပုံမှန် လုံခြုံရေးကောင်စီ အစည်းအဝေးများနှင့် ပြုလုပ်ရသည့် သဘောသဘာဝချင်း မတူဘဲ ကွာခြားသည်။
အေရိယယ် ဖော်မြူလာ အစည်းအဝေးများသည် ပုံမှန် ကုလသမဂ္ဂလုံခြုံရေးကောင်စီ အစည်းအဝေးများ၏ တရားဝင်လိုအပ်ချက်များနှင့် ကိုက်ညီရန်မလိုအပ်ပါ။
ဆိုလိုသည်မှာ လုံခြုံရေးကောင်စီ၏ ပုံမှန်အစည်းအဝေးများ၌ ကောင်စီအဖွဲ့ဝင် ၁၅ ဦးစလုံး ပါဝင်ရန်လိုအပ်ပြီး ပုံမှန်ဖွဲ့စည်းပုံကိုလိုက်နာကာ အဖွဲ့ဝင်မဟုတ်သူများ၊ တစ်ဦးချင်းစီ သို့မဟုတ် အစိုးရမဟုတ်သောအဖွဲ့အစည်းများမှ ထောက်ခံချက်များကို မကြားနာရသော်လည်း အေရိယယ် ဖော်မြူလာ အစည်းအဝေးများသည် တစ်ဦးချင်း သို့မဟုတ် အဖွဲ့အစည်းများအား ကြားနားပြောဆိုခွင့်ပြုသည်။
အစိုးရမဟုတ်သော၊ လုံခြုံရေးကောင်စီအဖွဲ့ဝင်များနှင့် လုံခြုံရေးကောင်စီတွင် ကိုယ်စားပြုခြင်းမရှိသောကုလသမဂ္ဂအဖွဲ့ဝင်နိုင်ငံများမှ ကိုယ်စားလှယ်များသည် ကုလသမဂ္ဂလုံခြုံရေးကောင်စီ အဖွဲ့ဝင်များနှင့် တရားဝင်သော်လည်းကောင်း၊ လျှို့ဝှက်သည့်အခြေအနေတွင်သော်လည်းကောင်း တိုက်ရိုက်တွေ့ဆုံဆွေးနွေးမှုများပြုလုပ်နိုင်သည်။
Paul, James. "The Arria Formula". The Arria Formula. Global Policy Formula. Retrieved 5 February 2020. အထူးသဖြင့် အေရိယယ် ဖော်မြူလာ အစည်းအဝေးများသည် လုံခြုံရေးကောင်စီဥက္ကဋ္ဌမှမဟုတ်ဘဲ ဆွေးနွေးညှိနှိုင်းသူအဖြစ်ဆောင်ရွက်သော လုံခြုံရေးကောင်စီ အဖွဲ့ဝင်တစ်ဦးမှ ဦး ဆောင်သည်။
တခါတရံတွင် ထိုအစည်းအဝေးများသည် သီးခြားပုဂ္ဂိုလ်များ၊ အဖွဲ့အစည်းများ၊ အဖွဲ့အစည်းများမှကြားနာခြင်းသည်အကျိုးရှိမည်ဟုယူဆပြီး ကောင်စီမဟုတ်သော ပြည်နယ်များနှင့် ပူးပေါင်း၍လည်း ပြုလုပ်သည်။
ဖွဲ့စည်းပုံ ရည်ရွယ်ချက် အဖွဲ့ဝင်များနှင့် လုံခြုံရေးကောင်စီအဖွဲ့ဝင်မဟုတ်သူများ အကြားဆွေးနွေးမှုများ ပြုလုပ်နိုင်ရန်ဖြစ်ည်။
အေရိယယ် ဖော်မြူလာအစည်းအဝေးများသည် အဖွဲ့ဝင်နိုင်ငံများအား ပုဂ္ဂလိကအနေအထားတွင် ပွင့်လင်းမြင်သာမှုရှိစွာ ပြုလုပ်ရန်ဖြစ်သည်။
အေရိယယ် ဖော်မြူလာသည် အဖွဲ့ဝင်နိုင်ငံများအား ငြိမ်းချမ်းရေးနှင့် ပူးပေါင်းဆောင်ရွက်မှုကို အားပေးရန် ကောင်စီ၏တာဝန်ဝတ္တရားများကိုတိုက်ရိုက်ဆွေးနွေးရန်ခွင့်ပြုသည်။
ဖိုရမ်ဖွံ့ဖြိုးတိုးတက်လာသည်နှင့်အမျှ အေရိယယ် ဖော်မြူလာ အစည်းအဝေးသည် လူ့အခွင့်အရေးကောင်စီ စုံစမ်းစစ်ဆေးရေးကော်မရှင်များ၊ လူပုဂ္ဂိုလ်တစ်ဦးချင်း၊ အစိုးရမဟုတ်သောအဖွဲ့အစည်းများနှင့် ပြောဆိုကြားနာနိုင်သည်အထိ ကျယ်ပြန့်လာခဲ့သည်။
Paul, James. "The Arria Formula". The Arria Formula. Global Policy Formula. Retrieved 5 February 2020. အရေးပါမှုနှင့်ရလဒ်များ အလွတ်သဘောဖွဲ့စည်းပုံနှင့် အေရိယယ် ဖော်မြူလာ အစည်းအဝေးများ၏ ပြောင်းလွယ်ပြင်လွယ်သဘောသဘာဝက လုံခြုံရေးကောင်စီဝင်များသည်တရားဝင် လုံခြုံရေးကောင်စီ အစည်းအဝေးများမကျင်းပနိုင်သည့်အခြေအနေများတွင် ဆွေးနွေးရန်ဖိုရမ်တစ်ခုရှိနေသေးသည်ကိုဆိုလိုသည်။
၂၀၁၈ ခုနှစ်၊ မတ်လတွင် လုံခြုံရေးကောင်စီဝင် (၄) ဦးက ဗီတိုအာဏာသုံးပြီးနောက်ပိုင်း လုံခြုံရေးကောင်စီသည် ဆီးရီးယားနိုင်ငံ၏အခြေအနေနှင့် ပတ်သက်၍ လူထုအစည်းအဝေးမကျင်းပနိုင်ခဲ့ပါ။
ရလဒ်အနေဖြင့် အေရိယယ် ဖော်မြူလာ အစည်းအဝေးအား ပြင်သစ်၊ အမေရိကန်၊ ယူကေ၊ ဆွီဒင်၊ နယ်သာလန်နှင့်ပီရူးတို့ ဦးဆောင်ဖွဲ့စည်းခဲ့ပြီး လူ့အခွင့်အရေးကောင်စီ၏ မြင့်မားသောကော်မရှင်နာကို ဆီးရီးယားရှိအခြေအနေနှင့်ပတ်သက်သော အကြောင်းအရာများကို မျှဝေပေးရန် ဖိတ်ကြားခဲ့သည်။
အေရိယယ် ဖော်မြူလာ အစည်းအဝေး၏ ဖိုရမ်သည် လုံခြုံရေးကောင်စီအား အတူတကွစုရုံးစေပြီး၊ အရပ်သားများအားပစ်မှတ်ထားခြင်း အပါအဝင် ဆီးရီးယားနိုင်ငံတစ်ဝန်းတွင် ဖြစ်ပွားခဲ့သော လူ့အခွင့်အရေးချိုးဖောက်မှုများနှင့် ပတ်သက်၍ အကျဉ်းချုပ်ဖော်ပြနိုင်ခဲ့သည်။